**Analýza vplyvov na podnikateľské prostredie**

**Názov materiálu:** Návrh zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

**Predkladateľ:** Ministerstvo vnútra Slovenskej republiky

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[[1]](#footnote-1) na podnikateľské prostredie.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
|  | ***A. Dane, odvody, clá a poplatky, ktorých cieľom je znižovať negatívne externality*** | **0** | **445 000** |
|  | ***B. Iné poplatky*** | **0** | **0** |
|  | ***C. Sankcie a pokuty*** | **0** |  **0** |
|  | ***D. Nepriame finančné náklady***  | **0** | **0** |
|  | ***E. Administratívne náklady*** | **0** | **0** |
|  | ***Spolu = A+B+C+D+E*** | **0** | **445 000** |
|  |  |  |  |  |  |
|  | *Harmonizácia práva EÚ* | **Zvýšenie nákladov v € na PP** | **Zníženie nákladov v € na PP** |
|  | ***F. Úplná harmonizácia práva EÚ****(okrem daní, odvodov, ciel a poplatkov, ktorých cieľom je znižovať negatívne externality)* | **0** | **0** |
|  | ***G. Goldplating*** | **0** | **0** |
|  |  |  |  |  |  |
|  | *VÝPOČET PRAVIDLA 1in 2out:* | IN | OUT |
|  | ***H.*** *Náklady okrem výnimiek = B+D+E-F* | **0** | **445 000** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie (dôvod zvýšenia/zníženia nákladov na PP a dôvod ponechania nákladov na PP, ktoré sú goldplatingom)** | **Číslo normy**(zákona, vyhlášky a pod.) | **Lokalizácia(§, ods., čl.,...)** | **Pôvod regulácie:** SK/EÚ úplná harm./Goldplating | **Účinnosť regulácie** | **Kategória dotk. subjektov** | **Počet** **dotk. subjektov spolu**  | **Vplyv na 1 podnik. v €** | **Vplyv na kateg. dotk. subjekt. v €** | **Druh vplyvu**In (zvyšuje náklady) / Out (znižuje náklady**)**/ Nemení sa | **1in****2out celkom** | **Goldplating celkom** |
| 1. | Umožnenie prihlásenia nového a jednotlivo dovezeného vozidla na ktoromkoľvek orgáne Policajného zboru | 8/2009 | § 114 ods. 1 | SK | 1.7.2025 | držitelia vozidiel | 60 000 | N | N | Out (znižuje náklady) | N | GP-N |
| 2.  | vypustenie povinnosti vrátiť jednorazové prevozné EČV subjektu, ktorý ich vydal | 8/2009 | § 115 ods. 10 | SK | 1.7.2025 | držitelia vozidiel | 180 000 | N | N | Out (znižuje náklady) | N | GP-N |
| 3.  | zmena držby z FO podnikateľa na totožnú FO sa vykoná bez vybratia správneho poplatku | 8/2009 | § 116 ods. 20 | SK | 1.7.2025 | držitelia vozidiel | N | N | N | Out (znižuje náklady) | N | GP-N |
| 4. | vypustenie podmienky mať vydané OE časť I pri použití elektronických služieb | 8/2009 | § 116a ods. 1 | SK | 1.7.2025 | držitelia a vlastníci vozidiel | 100 000 | N | N | Out (znižuje náklady) | N | GP-N |
| 5. | pri zmenách držby autobazárom možnosť predloženia zmluvy o sprostredkovaní predaja alebo kúpnej zmluvy | 8/2009 | § 116a ods. 8 | SK | 1.7.2025 | autobazáre | N | N | N | Out (znižuje náklady) | N | GP-N |
| 6. | vypustenie kontrol originality pri vývozoch vozidiel do cudziny | 8/2009 | § 119 ods. 1 | SK | 1.7.2025 | držitelia a vlastníci vozidiel | N | N | N | Out (znižuje náklady) | N | GP-N |
| 7. | umožnenie oznámenia vývozu vozidla do cudziny na ktoromkoľvek orgáne Policajného zboru | 8/2009 | § 119 ods. 2 | SK | 1.7.2025 | držitelia a vlastníci vozidiel | N | N | N | Out (znižuje náklady) | N | GP-N |
| 8. | umožnenie podania žiadosti o odhlásenie vozidla do cudziny autobazárom prostredníctvom elektronickej služby | 8/2009 | § 119 ods. 8 | SK | 1.7.2025 | držitelia a vlastníci vozidiel | N | N | N | Out (znižuje náklady) | N | GP-N |
| 9. | pri opätovnom zaradení vozidla do evidencie po ukončení dočasného vyradenia povinnosť doplatenia spr. poplatku | 145/1995 | 3. bod poznámky k položke 73a | SK | 1.7.2025 | držitelia a vlastníci vozidiel | N | N | N | In (zvyšuje náklady) | N | GP-N |
| 10. | zavedenie nového správneho poplatku za vydanie 1 ks jednorazového prevozného EČV | 145/1995 | Položka 76 písm. h) | Sk | 1.7.2025 | predajcovia nových vozidiel | 350 | N | N | In (zvyšuje náklady) | N | GP-N |

***3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Sankcie, D. Nepriame finančné náklady, E. Administratívne náklady). Rozčleňte ich a vypočítajte v súlade s metodickým postupom.*

1. Vypustenie kontrol originality pri vývozoch vozidiel do cudziny

V súvislosti s balíkmi opatrení na zlepšenie podnikateľského prostredia a ex post hodnotení realizovaných Ministerstvom hospodárstva SR sa navrhuje vypustenie absolvovania kontroly originality vozidiel pri evidovaní ich vývozov do cudziny. To sa však bude týkať v zmysle vykonaného ex-post hodnotenia na zlepšenie podnikateľského prostredia len pre vozidlá, ktoré boli prvý krát prihlásené v Slovenskej republike najviac pred 60 dňami. Uvedené opatrenie sa navrhuje z dôvodu zjednodušenia podmienok najmä pre tzv. reexporty vozidiel, ktoré sú v krátkej dobe po ich zaevidovaní v Slovenskej republike vyvážené do cudziny. Tu je predpokladaná úspora finančných prostriedkov vo výšku cca 100 eur na každé vozidlo, ktoré sa musí v súčasnosti podrobiť kontrole originality pred jeho vývozom do cudziny.



V tabuľke je uvedený prehľad počtov vozidiel odhlásených do cudziny od roku 2019 podľa typu subjektu držiteľa vozidla. Z roky 2019 až 2023 bolo zistených 11 319 vozidiel, ktoré boli odhlásené do cudziny do 60 dní odo dňa ich zaevidovania v SR. Priemerne za uvedené obdobie to vychádza na 4 450 takýchto vozidiel, ktorých držiteľmi boli právnické osoby a fyzické osoby oprávnené na podnikanie. Pri priemernej cene vykonania kontroly originality vo výške 100 eur boli vyčíslené náklady na podnikateľov vo výške 445 000 eur.

Za obdobie od roku 2019 do roku 2023 bolo zistených celom 24 479 vozidiel vyvezených do cudziny, z čoho je 11 319 vývozov vozidiel vykonaných do 60 dní odo dňa prvej evidencie vozidla, čo predstavuje 46,24 %.

K uvedeným údajom je potrebné ešte pripočítať ďalšie vozidlá, ktoré boli po odhlásení do cudziny vyradené z evidencie na základe oznámenia orgánov iných štátov alebo na základe žiadostí držiteľov vozidiel. Takéto údaje však nebolo možné spracovať. Pri určení počtov vozidiel vyradených z evidencie boli podkladom vlastné analytické činnosti zo systému evidencia vozidiel.

***3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[[2]](#footnote-2)***

*Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne).*

*Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..*

*Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky.*

*Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.*

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

|  |
| --- |
| **Číslo regulácie v Registri ex post. Zrozumiteľný a stručný opis regulácie vyjadrujúci zdroj nákladov na podnikateľské prostredie** |
| 26 Podľa aktuálneho znenia § 116 ods. 6 zákona o cestnej premávke je pri vykonávaní vývozov vozidiel podmienka absolvovania kontroly originality vozidla. Vzhľadom na nemerateľné počty zistenia prípadov, kedy bolo vozidlo na kontrole originality zistené s neoprávnene pozmeňovanými identifikátormi sa navrhuje uvedenú povinnosť vypustiť. |
| **Uveďte spôsob vypočítania vplyvov na podnikateľské prostredie:** |
| Úspora finančných prostriedkov vo výške približne 100 eur za vykonania kontroly originality vozidla, ktoré sa vyváža do cudziny. |
| **Zdroj početnosti (vrátane internetového odkazu na konkrétne štatistiky, ak sú dostupné na internete):** |
| Za rok 2022 bolo vykonaných 17 242 vývozov vozidiel do cudziny. Takéto údaje nie sú štandardne zverejňované na portáli Ministerstva vnútra SR |

|  |
| --- |
| **Účastníci,  forma, termíny a časový rozsah ex post konzultácií:** |
| Dňa 03.11.2023 bolo na webovom sídle Ministerstva hospodárstva SR zverejnené oznámenie o začatí verejného ex post hodnotenia s termínom ukončenia do 13.11.2023, na ktoré však žiaden podnikateľský subjekt nereagoval. Následne sme oslovili päť subjektov, ktoré v najvyšších počtoch v roku 2022 vykonali vývozy vozidiel evidovaných v Slovenskej republike do cudziny. Na takéto cielené oslovenie reagovali dva subjekty:- AUTOCENTRUM AAA AUTO a. s. so sídlom v Bratislave a - SF EXPORT, s.r.o. so sídlom v Leviciach. |
| **Vznesené pripomienky účastníkov voči hodnoteným reguláciám:** |
| Obidva subjekty sa vyjadrili, že nepovažujú za prínosné pre nich podmieňovanie vykonávania kontrol originality vozidiel pred oznámením ich vývozu na dopravných inšpektorátoch. Predmetom novely zákona o cestnej premávke bolo zmäkčenie súčasného stavu, kedy by nebolo potrebné vykonávať kontrolu originality vozidiel v prípadoch tzv. reexportoch novoevidovaných vozidiel, ktoré boli prvý krát zaevidované najviac pred 30 dňami. U takýchto vozidiel je minimálny predpoklad, že budú pozmeňované, nakoľko v prevažnej miere sa takéto vozidlá preregistrujú do štátov Európskej únie. Jeden z oslovených podnikateľských subjektov vyjadril súhlas s navrhovaným uľahčením vykonávania vývozov vozidiel pri tzv. reexportoch, kedy by nebolo potrebné podrobovať vozidlá kontrolám originality, ak boli zaevidované naviac pred 30 dňami. Oba subjekty sa zároveň vyjadrili, že najlepším riešením by bolo úplné vypustenie vykonávania kontrol originality pri vývozoch vozidiel do cudziny. |
| **Vznesené pripomienky účastníkov voči výkonu a fungovaniu hodnotených regulácií v praxi:** |
| Ďalším problémom pre podnikateľské subjekty je, že pri súčasnom stave legislatívy a elektronických služieb v evidencii je možnosť len osobného vybavenia vývozov vozidiel do cudziny na dopravných inšpektorátoch, ak tieto subjekty nie sú evidované ako vlastníci vozidiel. Na základe uvedeného sme do návrhu novely zákona o cestnej premávke zapracovali možnosť vykonávania vývozov vozidiel do cudziny obdobným spôsobom, ako je to už v súčasnosti umožnené pre autobazáre. Takýmto spôsobom by došlo k zlepšeniu podmienok pre podnikateľské subjekty, ako aj pre dopravné inšpektoráty. |
| **Alternatívne riešenia z pohľadu účastníkov - návrhy na zmeny v právnych predpisoch s cieľom zlepšenia podnikateľského prostredia:**  |
| Vypustenie podmienky absolvovania kontroly originality vozidiel pred ich oznámením na vývoz do cudziny. |
| **Alternatívne riešenia z pohľadu účastníkov – návrhy na zmeny aplikačnej praxe s cieľom zlepšenia podnikateľského prostredia:** |
| Alternatívne riešenie by bolo akceptovanie uľahčenia vykonávania vývozov do cudziny, kedy by nebolo potrebné vykonávať kontrolu originality vozidiel v prípadoch tzv. reexportoch novoevidovaných vozidiel, ktoré boli prvý krát zaevidované najviac pred 30 dňami. Takéto opatrenie však podľa názoru podnikateľských subjektov neprinesie reálne zlepšenie podnikateľského prostredia.  |
| **Vyhodnotenie návrhov alternatívnych riešení gestorom - návrhy na zmeny v právnych predpisoch:** |
| Gestorom boli akceptované vypustenie podmienky na vykonávanie kontrol originality pri oznamovaní všetkých vývozov vozidiel do cudziny. Za tým účelom bola navrhnutá zmena ustanovenie § 116 ods. 6 v zákone o cestnej premávke. |
| **Vyhodnotenie návrhov alternatívnych riešení gestorom - návrhy na zmeny aplikačnej praxe:** |
| Na zlepšenie podnikateľského prostredia bolo navrhnuté zavedenie novej elektronickej služby pre autobazáre, prostredníctvom ktorej by mohli žiadať o oznámenie vývozov vozidiel do cudziny bez potreby osobnej návštevy dopravných inšpektorátov. Za tým účelom bolo navrhnuté doplnenie nového odseku 6 v § 119 zákona o cestnej premávke. |

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

*Ovplyvňuje zmena regulácie inovácie, vedu a výskum?*

*Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom?*

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

Návrhom zákona sa nevytvárajú bariéry na trhu ani sa s niektorými podnikmi nebude zaobchádzať v porovnateľných situáciách rôzne. Zmeny neovplyvňujú cezhraničné investície, dostupnosť základných zdrojov ani inovácie, vedu a výskum.

Goldplating nebol identifikovaný.

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

☐ zvyšuje x nemení ☐ znižuje

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

Materiál nemá vplyv na zmenu pomeru pre produkciou podnikov a ich nákladmi.

*Na základe uvedenej odpovede zaškrtnite a popíšte, či materiál produktivitu:*

☐ zvyšuje x nemení ☐ znižuje

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
2. *regulované ceny podľa zákona č. 18/1996 Z. z. o cenách;*
3. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.,*
4. *iné vplyvy podľa písm. a) až c), ktoré sú goldplatingom.*
5. Umožnenie prihlásenia nového a jednotlivo dovezeného vozidla na ktoromkoľvek orgáne Policajného zboru

Uvedené opatrenie zjednoduší prihlasovanie nového a jednotlivo dovezeného vozidla na ktoromkoľvek dopravnom inšpektoráte, kedy bude možné vozidlo prihlásiť na najbližšom dopravnom inšpektoráte po zakúpení nového vozidla alebo po schválení technickej spôsobilosti vozidla. Znižuje to nepriame finančné náklady pre vlastníkov vozidiel, kedy nebude potrebné prihlasovať vozidlá na dopravnom inšpektoráte príslušnom podľa pobytu alebo sídla držiteľa vozidla a následne zasielať doklady a tabuľky s evidenčným číslom na vozidlo, ktoré môže byť fyzicky na inom mieste v SR. Konkrétnu mieru zníženia finančných nákladov nie je možné odhadnúť.

1. Vypustenie povinnosti vrátiť jednorazové prevozné EČV subjektu, ktorý ich vydal

Podľa súčasných postupov po zaevidovaní novo zakúpeného vozidla, ktorému predajca zapožičal prevozné tabuľky s evidenčným číslom, je potrebné vrátiť takéto tabuľky po zaevidovaní vozidla späť predajcovi vozidla, čo pri obmedzenom počte takýchto tabuliek môže spôsobovať následné problémy. Podľa navrhovaného postupu bude možné vydávať jednorazové prevozné tabuľky s evidenčným číslom, ktoré po zaevidovaní vozidla nebude potrebné vracať späť predajcovi vozidla, ale držiteľ vozidla bude meť ustanovenú povinnosť takéto tabuľky zničiť. Po zavedení sa predpokladá vydávanie 100 000 jednorazových prevozných tabuliek pre novo zakúpené vozidlá a 80 000 takýchto tabuliek pre jednotlivo dovezené vozidlá. Konkrétnu mieru zníženia finančných nákladov nie je možné odhadnúť.

1. Zmena držby z FO podnikateľa na totožnú FO sa vykoná bez vybratia správneho poplatku

Táto úprava znamená zjednodušenie vykonávania zmien držby vozidiel z fyzickej osoby oprávnenej na podnikanie na totožnú fyzickú osobu a naopak, nakoľko sa stále jedná o rovnakú fyzickú osobu. Konkrétnu mieru zníženia finančných nákladov nie je možné odhadnúť.

1. Vypustenie podmienky mať vydané OE časť I pri použití elektronických služieb

Vypúšťa sa podmienka vydania osvedčenia o evidencii časť I pri používaní elektronických služieb. Od zavedenia vydávania takýchto osvedčení v roku 2010 sa každoročne vydáva cca 600 000 osvedčení. Ostáva už len marginalizované množstvo vozidiel, ktoré majú vydané ešte pôvodné doklady. Aj držitelia takýchto vozidiel budú môcť využívať elektronické služby, kde bude zabezpečená potrebná zmena funkcionality systému evidencia vozidiel. Konkrétnu mieru zníženia finančných nákladov nie je možné odhadnúť.

1. Pri zmenách držby autobazárom možnosť predloženia zmluvy o sprostredkovaní predaja alebo kúpnej zmluvy

Pre autobazáre, ktoré nevykonávajú len sprostredkovateľskú činnosť pri predaji vozidiel, ale priamo vozidlá aj vykupujú, sa ustanovuje k elektronickej žiadosti priložiť ako alternatívu k súčasnej zmluvy o sprostredkovaní predaja kúpnu zmluvu podpísanú vlastníkom vozidla. V tomto prípade nejde o zníženie finančných nákladov, ale o zjednodušenie podmienok pre autobazáre pri predajoch vozidiel.

1. Umožnenie oznámenia vývozu vozidla do cudziny na ktoromkoľvek orgáne Policajného zboru

Podobne ako sa umožňuje prvé prihlásenie nového vozidla na ktoromkoľvek dopravnom inšpektoráte, zavádza sa aj možnosť požiadania o vývoz vozidla do cudziny tiež na ktoromkoľvek dopravnom inšpektoráte. Podmienka nepodrobovania vozidiel kontrolami originality bude platiť rovnako ako pri osobných podaniach na dopravných inšpektorátoch, t. j. nebude to platiť pre vozidlá, ktoré boli prvý krát prihlásené v Slovenskej republike najviac pred 60 dňami. Konkrétnu mieru zníženia finančných nákladov nie je možné odhadnúť.

1. Umožnenie podania žiadosti o odhlásenie vozidla do cudziny autobazárom prostredníctvom elektronickej služby

Obdobne ako pri vykonávaní zmien držby vozidiel autobazármi sa ustanovuje aj možnosť oznámenia vývozov vozidiel do cudziny prostredníctvom elektronickej služby, čo doterajšia právna úprava neumožňovala. Považuje sa to za jedno z opatrení na zlepšenie podnikateľského prostredia. Podmienka nepodrobovania vozidiel kontrolami originality bude platiť rovnako ako pri osobných podaniach na dopravných inšpektorátoch, t. j. nebude to platiť pre vozidlá, ktoré boli prvý krát prihlásené v Slovenskej republike najviac pred 60 dňami. Navrhované opatrenie môže znížiť vyťaženosť dopravných inšpektorátov pri oznamovaní vývozov vozidiel do cudziny, kedy po použití elektronickej služby budú zasielané doklady k vozidlám a vývozné tabuľky s evidenčným číslom žiadateľovi o vykonanie vývozu vozidla do cudziny. Konkrétnu mieru zníženia finančných nákladov nie je možné odhadnúť.

1. Pri opätovnom zaradení vozidla do evidencie po ukončení dočasného vyradenia povinnosť doplatenia správneho poplatku

Podľa súčasných predpisov, ak držiteľ vozidla zamešká po ukončení dočasného vyradenia vozidla z evidencie jeho uvedenie späť do cestnej premávky, nie je mechanizmus na doplatenie správneho poplatku, ktorý by držiteľ vozidla zaplatil pri žiadosti o dočasné vyradenie vozidla z evidencie na celú dobu. Navrhované opatrenie odstraňuje prípadné takéto disproporcie. Konkrétnu mieru zvýšenia príjmu finančných prostriedkov do štátneho rozpočtu nie je možné odhadnúť.

1. Zavedenie nového správneho poplatku za vydanie 1 ks jednorazovej prevoznej EČV

Zavádza sa nový správny poplatok za vydanie 1 ks jednorazovej prevoznej tabuľky s evidenčným číslom vo vyhotovení zo syntetického polyesteru vo výške 5 eur, ktorý budú platiť predajcovia vozidiel pri pridelení takejto tabuľky. Konkrétne vplyvy na rozpočet verejnej správy sú uvedené v prílohe k tejto oblasti.

1. Definícia goldplatingu je uvedená v bode 4 časti III. jednotnej metodiky. [↑](#footnote-ref-1)
2. Informácie sa uvádzajú iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek). [↑](#footnote-ref-2)